Zlomenina členka
Dobrý deň, mam bimaleolarnu zlomeninu členka. Lekár určil 3 týždne s dlhahou bez dostupnutia a ďalšie 3 týždne s opatkom. Momentálne po 3 týždňoch mam ortezu. Chcem sa opýtať na nejaké konkrétne maste ktoré by som mohol použiť, keďže ortezu viem dať kedykoľvek dole. Beriem taktiež wobenzym a aescin.
Dobrý deň.
Ďakujeme za Vašu otázku.
V prípade, že Vás trápi pretrvávajúci opuch, je vhodnou voľbou
octanový krém
. Krém prispieva k regenerácii pokožky pri drobných pomliaždeninách, má chladivý účinok zmierňuje opuch a pocit svrbenia. Aplikuje sa 1-3x denne na určené miesto v súvislej vrstve.
Pokiaľ je problémom bolesť daného miesta, odporúčam gél s obsahom
diklofenaku
. Používa sa na lokálnu symptomatickú liečbu bolesti a zápalu pri poranení šliach, väzov, svalov a kĺbov, spôsobených napr. vytknutím, natiahnutím a pomliaždením. Liek sa nanáša na postihnuté miesto 3-4x denne.
Prajem skorú úľavu od ťažkostí.
S pozdravom
Mgr. Barbora Bičanovská